জেমস বিউকানান

জেমস বিউকানান (ইংরেজি: James Buchanan জেইম্‌জ়্‌ বিউক্যানান্‌) (২৩ এপ্রিল ১৭৯১ – ১ জুন ১৮৬৮) মার্কিন যুক্তরাষ্ট্রের পঞ্চদশ রাষ্ট্রপতি। তিনি মার্কিন স্বাধীনতা যুদ্ধ পরবর্তী সময়ে ১৮৫৭ থেকে ১৮৬১ সাল পর্যন্ত রাষ্ট্রপতির দায়িত্ব পালন করেন। তিনি ডেমোক্র্যাটিক পার্টির সদস্য ছিলেন। রাষ্ট্রপতি হিসেবে দায়িত্ব গ্রহণের পূর্বে তিনি মার্কিন যুক্তরাষ্ট্রের ১৭তম পররাষ্ট্রমন্ত্রী ছিলেন এবং সিনেট ও হাউজ অব রিপ্রেজেন্টেটিভের দায়িত্ব পালন করেন।

প্রারম্ভিক জীবন
জেমস বিউকানান জুনিয়র ১৭৯১ সালের ২৩শে এপ্রিল পেন্সিল্‌ভেনিয়ার কোভ গ্যাপের লং কেবিনে জন্মগ্রহণ করেন। তার পিতা জেমস বিউকানান সিনিয়র (১৭৬১-১৮২১) ছিলেন একজন ব্যবসায়ী ও কৃষক এবং তার মাতা এলিজাবেথ স্পির (১৭৬৭-১৮৩৩) শিক্ষিত মহিলা ছিলেন। তার পিতামাতা দুজনেই উলস্টার স্কট বংশোদ্ভূত ছিলেন। তার পিতা ১৭৮৩ সালে আয়ারল্যান্ডের ডনেগালের মিলফোর্ড থেকে মার্কিন যুক্তরাষ্ট্রে আসেন। ১১ ভাইবোনের মধ্যে বিউকানান সর্বজ্যেষ্ঠ। বিউকানানের জন্মের অল্প কিছুদিন পর তারা সপরিবারে পেন্সিল্‌ভেনিয়ার মার্সারসবার্গে এক ফার্মে চলে যান। ১৭৯৪ সালে তারা মার্সারসবার্গ শহরে চলে আসেন। বিউকানানের পিতা সেই শহরের ধনী ব্যক্তি হয়ে ওঠেন।

তথ্যসূত্র

বিষয়শ্রেণী:১৭৯১-এ জন্ম
বিষয়শ্রেণী:১৮৬৮-এ মৃত্যু
বিষয়শ্রেণী:১৯শ শতাব্দীর মার্কিন কূটনীতিক
বিষয়শ্রেণী:১৯শ শতাব্দীর মার্কিন রাজনীতিবিদ
বিষয়শ্রেণী:পেন্সিল্‌ভেনিয়ার ডেমোক্র্যাট
বিষয়শ্রেণী:পেন্সিল্‌ভেনিয়ার রাজনীতিবিদ
বিষয়শ্রেণী:মার্কিন যুক্তরাষ্ট্রের রাষ্ট্রপতি
বিষয়শ্রেণী:স্কটিশ-আইরিশ বংশোদ্ভূত মার্কিন ব্যক্তি
বিষয়শ্রেণী:মার্কিন পররাষ্ট্রমন্ত্রী
বিষয়শ্রেণী:মার্কিন যুক্তরাষ্ট্রের ১৯শ শতাব্দীর রাষ্ট্রপতি